**รายงานการประชุมสภาเทศบาลตำบลโป่งน้ำร้อน**

**สมัยสามัญ สมัยที่ 2 ประจำปี พ.ศ.2563**

 **วันที่ 27 พฤษภาคม พ.ศ.2563**

**ณ ห้องประชุมสภาเทศบาล ชั้น 3**

ผู้เข้าประชุม

 1.นายฉลาด สายแก้ว ประธานสภาเทศบาล

 2.นายสมชาย เจริญสุข สมาชิกสภาเทศบาล

 34.นายไพบูลย์ เมทา สมาชิกสภาเทศบาล

 4.นายสมพงษ์ ศรีหนูขำ สมาชิกสภาเทศบาล

 5.นายศุกร์ พุทธเทวัน สมาชิกสภาเทศบาล

 6.นายจรัญ กวางทอง สมาชิกสภาเทศบาล

 7.นายสมควร มิตรวิเชียร สมาชิกสภาเทศบาล

 8.นายวิวัฒน์ วิสุทธิ์ สมาชิกสภาเทศบาล

 9.นายประคอง ชะแมบ สมาชิกสภาเทศบาล

 10.นายสมคิด อิทธิการัณย์กุล สมาชิกสภาเทศบาล

ผู้เข้าร่วมประชุม

 1.นายพินิจ เพชรน่าชม นายกเทศมนตรี

2.นายบุญมี ชะแมบ รองนายกเทศมนตรี

3.นายสุรินทร์ แสงสาย รองนายกเทศมนตรี

4.นายชัยสิทธิ์ อินทร์เอี่ยม เลขานุการนายกเทศมนตรี

 5.นายสมนึก บุญโพธิ์แก้ว ที่ปรึกษานายกเทศมนตรี

 6.นายเศกสรรค์ แก้วเชื้อ เลขานุการสภาเทศบาล

 7.พ.จ.อ.ฉิมาชัย ชาเบาะ หน.ฝ่ายบริหารงานทั่วไป

 8.นายอมร ชุ่มพุดซา ผู้อำนวยการกองช่าง

 9.นางดาราธร รักความชอบ ผู้อำนวยการกองคลัง

 11.นางสาวจรรยา วิสุทธิ์แพทย์ หน.ฝ่ายอำนวยการ

12.นายธราธร มิตรวิเชียร หน.ฝ่ายปกครอง

 **ผู้ไม่มาประชุม**

 1.สหชาติ เรี่ยมทอง สมาชิกสภาเทศบาล

**เริ่มประชุมเวลา 09.30น.**

นายฉลาด สายแก้ว บัดนี้ สมาชิกได้มาครบองค์ประชุมแล้ว ผมขอเปิดการประชุมสภาเทศบาล

ประธานสภาเทศบาล สมัยสามัญ สมัยที่ 2ประจำปี พ.ศ. 2563 ขอเชิญเลขานุการสภาอ่านประกาศฯให้ที่ประชุมได้รับทราบ

นายเศกสรรค์ แก้วเชื้อ ประกาศเทศบาลตำบลโป่งน้ำร้อน

## เลขานุการสภา เรื่อง เรียกประชุมสภาเทศบาลตำบลโป่งน้ำร้อน สมัยสามัญ สมัยที่ 2

## ประจำปี พ.ศ. 2563

…………………………..

ตามมติที่ประชุมสภาเทศบาลตำบลโป่งน้ำร้อน สมัยสามัญ สมัยแรก ประจำปี พ.ศ. 2563 เมื่อวันที่ 20 กุมภาพันธ์ 2563 กำหนดวันเริ่มประชุมสภาเทศบาลตำบลโป่งน้ำร้อน สมัยสามัญ สมัยที่ 2 ประจำปี พ.ศ. 2563 ตั้งแต่ วันที่ 1 พฤษภาคม 2563 เป็นต้นไป มีกำหนดไม่เกิน 30 วันนั้น

ฉะนั้น อาศัยอำนาจตามความในมาตรา 25 แห่งพระราชบัญญัติเทศบาล พ.ศ. 2496 จึงเรียกประชุมสภาเทศบาลตำบลโป่งน้ำร้อน สมัยสามัญ สมัยที่ 2 ประจำปี พ.ศ. 2563 ตั้งแต่วันที่ 1 พฤษภาคม 2563 เป็นต้นไป มีกำหนดไม่เกิน 30 วัน

 ประกาศ ณ วันที่ 27 เดือน เมษายน พ.ศ. 2563

 ฉลาด สายแก้ว

 (นายฉลาด สายแก้ว)

 ประธานสภาเทศบาลตำบลโป่งน้ำร้อน

 **ระเบียบวาระที่ 1**เรื่อง ที่ประธานแจ้งให้ที่ประชุมทราบ

นายฉลาด สายแก้ว ขอให้สมาชิกสภาเทศบาลทุกท่านได้สำนึกในพระมหากรุณาธิคุณ

ประธานสภาเทศบาล พระบาทสมเด็จพระเจ้าอยู่หัวภูมิพลอดุลยเดชที่พระองค์ทรงพระกรุณาโปรดเกล้า

พระราชทานเครื่องราชอิสริยาภรณ์ เพื่อเป็นเกียรติแก่วงศ์ตระกูลของพวกเราสืบไป

 **ระเบียบวาระที่ 2**เรื่อง รับรองรายงานการประชุมสภาเทศบาล สมัยสามัญ

 สมัยสามัญ สมัยแรก ประจำปี พ.ศ. 2563 เมื่อวันที่ 20 กุมภาพันธ์ 2563

นายฉลาด สายแก้ว สำหรับรายงานการประชุมดังกล่าว เลขานุการสภาเทศบาลได้จัดส่งให้ประธานสภาเทศบาล สมาชิกสภาเทศบาลทุกท่านตรวจสอบล่วงหน้าแล้ว มีท่านใดจะเพิ่มเติม แก้ไข

เปลี่ยนแปลง ข้อความในรายงานการประชุม ขอเชิญครับ

นายสมชาย เจริญสุข เรียนท่านประธาน และสมาชิกทุกท่านครับ ผมขอแก้ไขหน้าแรก รายชื่อผู้ที่เข้า

สมาชิกสภาเทศบาล ร่วมประชุม ขอให้ตัดชื่อนายเศกสรรค์ แก้วเชื้อออก เนื่องจากในการประชุมครั้งที่แล้ว

นายเศกสรรค์ แก้วเชื้อติดภารกิจไม่ได้ร่วมประชุม และมีการเลือกเลขานุการสภาชั่วคราวทำหน้าที่แทนครับ

นายฉลาด สายแก้ว ขอให้สมาชิกแก้ไขตามด้วยนะครับ มีสมาชิกท่านใดจะเพิ่มเติม แก้ไข

ประธานสภาเทศบาล เปลี่ยนแปลง ข้อความในรายงานการประชุมอีกหรือไม่ครับ ขอเชิญครับ

 -ไม่มี-

 ถ้าไม่มีสมาชิกท่านใด เพิ่มเติม แก้ไข เปลี่ยนแปลง ข้อความในรายงานการประชุม ผม

ขอมติที่ประชุมนี้ว่า ท่านใดเห็นสมควรรับรองรายงานการประชุมสภาเทศบาล สมัยสามัญสมัยแรกประจำปี พ.ศ. 2563 เมื่อวันที่ 20 กุมภาพันธ์ 2563 โปรดยกมือครับ

มติที่ประชุม **ที่ประชุมมีมติเห็นชอบ รับรองรายงานการประชุมสภาเทศบาล สมัยสามัญ**

**สมัยสมัยแรก ประจำปี พ.ศ. 2563 เมื่อวันที่ 20 กุมภาพันธ์ 2563**

 **ระเบียบวาระที่ 3 เรื่องกระทู้ถาม**

 -ไม่มี-

 **ระเบียบวาระที่ 4เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

 -ไม่มี-

 **ระเบียบวาระที่ 5เรื่องที่เสนอใหม่**

**5.1 ญัตติขออนุมัติโอนเงินงบประมาณเพื่อนำไปตั้งจ่ายเป็นรายการใหม่ โครงการจัดซื้อครุภัณฑ์ ครุภัณฑ์ยานพาหนะและขนส่ง รายการรถจักรยานยนต์**

**(กองช่าง งบประมาณ 54,700.- บาท**)

นายฉลาด สายแก้ว เนื่องจากท่านนายกเทศมนตรีตำบลโป่งน้ำร้อน แจ้งว่าท่านนายอำเภอโป่งน้ำประธานสภาเทศบาล ร้อนนัดประชุมไกล่เกลี่ยข้อพิพาทเรื่องที่ดินดังนั้นจึงมอบให้ท่านสุรินทร์ แสงสาย รอง

นายกเทศมนตรีตำบลโป่งน้ำร้อนได้เป็นผู้เสนอญัตติต่อที่ประชุมสภาเทศบาล ขอเชิญท่านรองนายกแถลงหลักการและเหตุผลประกอบญัตติขออนุมัติโอนเงินงบประมาณเพื่อนำไปตั้งจ่ายเป็นรายการใหม่ โครงการจัดซื้อครุภัณฑ์ ครุภัณฑ์ยานพาหนะและขนส่ง รายการรถจักรยานยนต์ กองช่าง งบประมาณ 54,700.- บาท ให้แก่สมาชิกสภาทุกท่านได้รับทราบ เชิญครับ

นายสุรินทร์ แสงสาย เรียน ประธานสภาเทศบาลตำบลโป่งน้ำร้อนข้าพเจ้า ขอเสนอหลักการ

รองนายกเทศมนตรี และเหตุผลประกอบญัตติขออนุมัติโอนเงินงบประมาณเพื่อนำไปตั้งจ่ายเป็นรายการใหม่

โครงการจัดซื้อครุภัณฑ์ ครุภัณฑ์ยานพาหนะและขนส่ง รายการรถจักรยานยนต์

กองช่าง งบประมาณ 54,700.- บาท ต่อสภาเทศบาลตำบลโป่งน้ำร้อน เพื่อพิจารณา

ให้ความเห็นชอบ ดังนี้

**หลักการ**

ระเบียบกระทรวงมหาดไทยว่าด้วยวิธีการงบประมาณขององค์กรปกครอง

ส่วนท้องถิ่น พ.ศ. 2541แก้ไขเพิ่มเติม (ฉบับที่ 2 และ 3) พ.ศ.2543 หมวด 4การ

โอนและแก้ไขเปลี่ยนแปลงงบประมาณ **ข้อ 27** การโอนเงินงบประมาณรายจ่ายใน

หมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน

หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

 **เหตุผล**

ตามที่กองช่างเทศบาลตำบลโป่งน้ำร้อน ได้ตั้งงบประมาณเพื่อดำเนินการจัดซื้อครุภัณฑ์ยานพาหนะและขนส่ง ตามเทศบัญญัติงบประมาณรายจ่ายประจำปี พ.ศ. 2563 กองช่าง งบลงทุน หมวดค่าครุภัณฑ์ ประเภท ครุภัณฑ์ยานพาหนะและขนส่ง รายการรถจักรยานยนต์ ขนาด 110 ซีซี แบบเกียร์อัตโนมัติ จำนวน 1 คัน เป็นเงินงบประมาณ 48,500.- บาท (ตามมาตรฐานครุภัณฑ์ ประจำปี พ.ศ. 2561) นั้น กองช่าง ได้ดำเนินการสืบราคารถจักรยานยนต์ในพื้นที่อำเภอโป่งน้ำร้อน เรียบร้อยแล้ว ปรากฏว่าไม่สามารถดำเนินการจัดซื้อได้ เนื่องจากมีราคาสูงและคุณสมบัติไม่เป็นไปตามราคามาตรฐานครุภัณฑ์ ประจำปี พ.ศ. 2561 ประกอบกับภารกิจงานในการสำรวจออกแบบ และควบคุมงาน ของกองช่างมีความจำเป็นต้องใช้รถจักรยานยนต์ที่มีคุณสมบัติและมาตรฐานสมรรถนะที่สูงขึ้นจากเดิมที่ตั้งไว้ เนื่องจากการปฏิบัติงานมีสภาพพื้นที่ไม่เอื้ออำนวย กองช่าง จึงขออนุมัติโอนงบประมาณ เพื่อตั้งจ่ายเป็นรายการใหม่ หมวดค่าครุภัณฑ์ ประเภท ครุภัณฑ์ยานพาหนะและขนส่ง รายการรถจักรยานยนต์ 120 ซีซี โดยมีรายละเอียดดังนี้

**รถจักรยานยนต์ ขนาด 120 ซีซี**

1.ขนาดที่กำหนดเป็นขนาดปริมาตรกระบอกสูบขั้นต่ำ

 (1) กรณีขนาดต่ำกว่า ซีซี ที่กำหนดไม่เกิน 5 ซีซี หรือขนาด เกินกว่า ซีซี

 ที่กำหนด ไม่เกิน ๕ ซีซี เป็นรถจักรยานยนต์ตามขนาด ซีซี ที่กำหนดไว้

 (2) ราคาที่กำหนดไม่รวมอุปกรณ์ และค่าจดทะเบียน

 (3) การจัดซื้อรถจักรยานยนต์ ให้มีคุณสมบัติตามมาตรฐาน

 ผลิตภัณฑ์อุตสาหกรรม

**งบประมาณรวม 54,700.-บาท**

โดยขอโอนลดจากแผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวดเงินเดือนฝ่ายประจำ ประเภท เงินเดือนพนักงาน ตั้งไว้ 1,419,600.-บาท ขอโอนลด 6,200.-บาท งบลงทุน ประเภทค่าครุภัณฑ์ยานพาหนะและขนส่ง รายการรถจักรยานยนต์ ตั้งไว้ 48,500.-บาท ขอโอนลด48,500.-บาท ขอได้โปรดนำเสนอต่อที่ประชุมเพื่อพิจารณาต่อไป

นายฉลาด สายแก้ว ขอบคุณท่านรองนายกครับ มีสมาชิกท่านใดจะสอบถามรายละเอียดเพิ่มเติม

ประธานสภาเทศบาล ขออนุมัติโอนเงินงบประมาณเพื่อนำไปตั้งจ่ายเป็นรายการโครงการจัดซื้อครุภัณฑ์

ครุภัณฑ์ยานพาหนะและขนส่ง รายการรถจักรยานยนต์กองช่าง งบประมาณ 54,700.-

บาท หรือไม่ เชิญครับ

**- ไม่มี -**

เมื่อไม่มีสมาชิกท่านใดสอบถามเพิ่มเติม ผมจะขอมติที่ประชุมนี้ว่าท่านใดเห็นสมควร

อนุมัติให้โอนเงินงบประมาณเพื่อนำไปตั้งจ่ายเป็นรายการใหม่ โครงการจัดซื้อครุภัณฑ์ ครุภัณฑ์ยานพาหนะและขนส่ง รายการรถจักรยานยนต์กองช่าง งบประมาณ 54,700.- บาท โปรดยกมือครับ

**มติที่ประชุม ที่ประชุมมีมติเป็นเอกฉันท์ อนุมัติโอนเงินงบประมาณเพื่อนำไปตั้งจ่ายเป็น**

**รายการใหม่ โครงการจัดซื้อครุภัณฑ์ ครุภัณฑ์ยานพาหนะและขนส่ง รายการ**

**รถจักรยานยนต์กองช่าง งบประมาณ 54,700.-บาท**

**5.2 ญัตติขอรับความเห็นชอบยกสถานะสำนักสงฆ์วังกระแพรเป็นวัดวังกระแพร**

นายฉลาด สายแก้ว ขอเชิญท่านนายกแถลงหลักการและเหตุผลประกอบญัตติขอรับความเห็นชอบประธานสภาเทศบาล ยกสถานะสำนักสงฆ์วังกระแพรเป็นวัดวังกระแพรให้สมาชิกในที่ประชุมทุกท่านได้

รับทราบ เชิญครับ

นายพินิจ เพชรน่าชม เรียน ประธานสภาเทศบาลตำบลโป่งน้ำร้อน ด้วยเทศบาลตำบลโป่งน้ำร้อน

นายกเทศมนตรี ได้รับหนังสือ จากนายอดิเรก ขอนศักดิ์ ผู้ใหญ่บ้านหมู่ที่ 2 ต.ทับไทร เพื่อขอให้สภา

เทศบาลตำบลโป่งน้ำร้อน มีมติเห็นชอบให้ยกสถานะสำนักสงฆ์วังกระแพร ขึ้นเป็นวัดวัง

กระแพร โดยหมู่บ้านวังกระแพรได้มีการประชาคมหมู่บ้าน เมื่อวันที่ 9 มกราคม 2563

และประชาชนได้มีมติเห็นชอบเพื่อให้ยกสถานะสำนักสงฆ์วังกระแพรขึ้นเป็นวัดวังกระ

แพรแล้ว ซึ่งสำนักสงฆ์วังกระแพรมีพื้นจำนวน 15-๐-๐๐ ไร่ ตั้งอยู่หมู่ที่ 2 ตำบล

ทับไทรอำเภอโป่งน้ำร้อน จังหวัดจันทบุรี ซึ่งได้รับอนุญาตจากสำนักงานปฏิรูปที่ดิน

จังหวัดจันทบุรีเรียบร้อยแล้ว ดังนั้นจึงได้นำเรื่องการขอรับความเห็นชอบยกสถานะ

สำนักสงฆ์วังกระแพรเป็นวัดวังกระแพร เสนอต่อที่ประชุมสภาเทศบาลขอได้โปรดนำเสนอต่อที่ประชุมเพื่อพิจารณาต่อไป

นายฉลาด สายแก้ว ขอบคุณท่านนายกครับ มีสมาชิกท่านใดจะสอบถามรายละเอียดเพิ่มเติม

ประธานสภาเทศบาล เกี่ยวกับญัตติขอรับความเห็นชอบยกสถานะสำนักสงฆ์วังกระแพรเป็นวัดวังกระแพร

หรือไม่ เชิญครับ

นายวิวัฒน์ วิสุทธิ์ เรียนท่านประธานสภาและสมาชิกสภาเทศบาลที่เคารพ โดยส่วนตัวแล้วเห็น

สมาชิกสภาเทศบาล ด้วยครับ แต่ตัวผมเองก็ไม่มีความรู้เรื่องนี้ก็เลยอยากสอบถามว่า กรณีที่ยกสถานะจาก

 สำนักสงฆ์ขึ้นเป็นวัดนั้น ต้องผ่านมติเห็นชอบจากสภาด้วยหรือ ก็ขออนุญาตสอบถาม

ด้วยความที่ไม่รู้นะครับ ขอบคุณครับ

นายฉลาด สายแก้ว ขอเชิญเลขานุการสภาได้เป็นผู้ชี้แจงรายละเอียดให้สมาชิกได้รับทราบ ว่าเพราะ

ประธานสภาเทศบาล จึงจำเป็นที่จะต้องขอมติเห็นชอบจากสภาเทศบาล เชิญครับ

นายเศกสรรค์ แก้วเชื้อ เรียนท่านประธานสภาและสมาชิกสภาเทศบาลทุกท่าน กรณีที่สำนักสงฆ์จะยก

เลขานุการสภา สถานะขึ้นเป็นวัดนั้น สำนักพุทธได้มีหลักเกณฑ์ไว้ เช่นในเรื่องของที่ดิน ถ้าสำนักสงฆ์นั้น

 อยู่ในเขตป่าสงวน ก็ต้องขออนุญาตจากกรมป่าไม้ ถ้าอยู่ในเขตอุทยานก็ต้องขออนุญาต

 จากอุทยาน ถ้าอยู่ในเขตปฏิรูปที่ดิน ก็ต้องขออนุญาตจากปฏิรูปที่ดิน ขั้นตอนแรกก็

คือต้องได้รับความเห็นชอบจากเจ้าของที่ดิน ต่อจากนั้นก็จะต้องมีการทำประชาคม

ชาวบ้านที่อาศัยอยู่ในละแวก หรือบริเวณที่สำนักสงฆ์ตั้งอยู่ ว่าเห็นสมควรที่จะยก

สถานะของสำนักสงฆ์ ขึ้นเป็นวัดหรือไม่ ขั้นตอนต่อไปก็กำหนดไว้ว่าต้องให้สภาท้องถิ่น

ให้ความเห็นชอบด้วย เมื่อสภาท้องถิ่นให้ความเห็นชอบแล้ว ทางสำนักสงฆ์ก็จะส่งเรื่อง

ไปที่สำนักพุทธ พิจารณาในระดับจังหวัด เพื่อพิจารณาต่อไป ครับ

นายฉลาด สายแก้ว ขอบคุณท่านเลขาที่ได้ช่วยชี้แจงรายละเอียดและหลักเกณฑ์การขอยกสถานะ

ประธานสภาเทศบาล ของสำนักสงฆ์ขึ้นเป็นวัดให้ที่ประชุมได้รับทราบ มีสมาชิกท่านใดจะสอบถามเพิ่มเติม

หรือไม่ครับ

 **-ไม่มี-**

เมื่อไม่มีสมาชิกท่านใดสอบถามเพิ่มเติม ผมจะขอมติที่ประชุมนี้ว่าท่านใดเห็นสมควร

ให้ความเห็นชอบยกสถานะสำนักสงฆ์วังกระแพรเป็นวัดวังกระแพรโปรดยกมือครับ

**มติที่ประชุม ที่ประชุมมีมติเป็นเอกฉันท์ให้ความเห็นชอบยกสถานะสำนักสงฆ์วังกระแพรเป็นวัดวัง**

**กระแพร**

**5.3 ญัตติขอรับความเห็นชอบรับรองหมอพื้นบ้านที่มีความรู้ความสามารถ**

**ราย นางดวงใจ ทองมาก**

นายฉลาด สายแก้ว ขอเชิญท่านนายกแถลงหลักการและเหตุผลประกอบญัตติขอรับความเห็นชอบประธานสภาเทศบาล รับรองหมอพื้นบ้านที่มีความรู้ความสามารถ ราย นางดวงใจ ทองมากให้สมาชิกในที่

ประชุมทุกท่านได้รับทราบ เชิญครับ

นายพินิจ เพชรน่าชม เรียน ประธานสภาเทศบาลตำบลโป่งน้ำร้อน ด้วยโรงพยาบาลโป่งน้ำร้อน

นายกเทศมนตรี ได้ส่งหนังสือ ที่ จบ ๐๐๓๒.๓๐๑/๓๑๗๑ ลงวันที่ 5 พฤษภาคม 2563 เรื่องรับรอง

หมอพื้นบ้าน รายนางดวงใจ ทองมาก เพื่อนำเรื่องขอรับความเห็นชอบรับรองหมอ

พื้นบ้าน ต่อที่ประชุมสภาเทศบาลตำบลโป่งน้ำร้อน โดยมีรายละเอียดคือด้วยงาน

แพทย์แผนไทย สำนักงานสาธารณสุขจังหวัดจันทบุรี ได้มีการสำรวจหมอพื้นเพื่อขึ้น

ทะเบียนและออกหนังสือรับรองการเป็นหมอพื้นบ้าน ให้กับบุคคลที่มีองค์ความรู้ในการ

รักษาผู้ป่วยและได้รับการรับรองจากประชาชนในพื้นที่ว่าเป็นบุคคลที่มีความรู้ความ

สามารถในการส่งเสริมและดูแลสุขภาพของประชาชนในท้องถิ่น เป็นระยะเวลาไม่น้อย

กว่า 10 ปี ด้วยภูมิปัญญาการแพทย์แผนไทย ตามวัฒนธรรมของชุมชนสืบทอดกันมา

นานเป็นที่นิยมยกย่องจากชุมชน และในเขตตำบลทับไทร มีหมอพื้นบ้านที่มีความรู้

ความสามารถคือ นางดวงใจ ทองมาก อายุ 46 ปี อาศัยอยู่บ้านเลขที่ 142 หมู่ที่ 8

ตำบลทับไทร อำเภอโป่งน้ำร้อน จังหวัดจันทบุรี มีองค์ความรู้การเป็นหมอพื้นบ้าน โดย

สืบทอดองค์ความรู้จากบรรพบุรุษและอาจารย์ระเด่น ตอสกุล นายกสมาคมแพทย์แผน

ไทย จังหวัดจันทบุรี ตั้งแต่ พ.ศ.2546 เป็นเวลา 16 ปี มีองค์ความรู้การรักษาโรค

กระดูกทับเส้น อัมพฤกษ์ กล้ามเนื้ออ่อนแรง จึงเป็นผู้ที่มีคุณสมบัติจะได้รับการรับรอง

การเป็นหมอพื้นบ้าน ดังนั้นโรงพยาบาลโป่งน้ำร้อนจึงขอส่งชื่อ นางดวงใจ ทองมาก

เพื่อให้สภาเทศบาลตำบลโป่งน้ำร้อน ได้มีมติเห็นชอบรับรองหมอพื้นบ้านต่อไปขอได้

โปรดนำเสนอต่อที่ประชุมเพื่อพิจารณาครับ

นายฉลาด สายแก้ว ขอบคุณท่านนายกครับ มีสมาชิกท่านใดจะสอบถามรายละเอียดเพิ่มเติม

ประธานสภาเทศบาล เกี่ยวกับญัตติขอรับความเห็นชอบรับรองหมอพื้นบ้านที่มีความรู้ความสามารถ

ราย นางดวงใจ ทองมาก หรือไม่ เชิญครับ

 - ไม่มี –

 ถ้าไม่มีสมาชิกท่านใดสอบถาม ผมจะขออนุญาตให้คุณ ดวงใจ ทองมาก ได้แนะนำตัวสัก

นิดว่า เป็นใคร มาจากไหน และมีความรู้เรื่องแพทย์แผนไทยทางด้านใดบ้าง รวมทั้งได้

ศึกษามาจากที่ใดบ้าง เชิญครับ

นางดวงใจ ทองมาก สวัสดีค่ะ ดิฉันนางดวงใจ ทองมาก เป็นหมอพื้นบ้าน ได้ศึกษาความรู้แพทย์แผน

ไทยมาจาบรรพบุรุษ และได้เรียนเพิ่มเติมจากสมาคมแพทย์แผนไทยแห่งประเทศไทย

และแพทย์แผนไทย ของจังหวัดจันทบุรี และได้ทุนไปเรียนรู้แลกเปลี่ยนความรู้ต่อที่

ต่างประเทศค่ะ

นายฉลาด สายแก้ว สำหรับเอกสารหลักฐานต่างๆ คุณดวงใจ ก็ได้ส่งมอบมาแล้วครับ ก็ครบถ้วน

ประธานสภาเทศบาล ตามที่ได้แจ้งไว้นะครับ มีหนังสือรับรอง จากสมาคมแพทย์แผนไทย และหนังสือรับรอง

จากต่างประเทศ และหนังสือรับรองจากนายแพทย์ นันธวัช เมตตากุลพิทักษ์ นายแพทย์

ชำนาญการอดีตผู้อำนวยการโรงพยาบาลโป่งน้ำร้อน รับรองว่าเป็นบุคคลที่มีความรู้

ความสามารถส่งเสริมดูแลสุขภาพประชาชนในท้องถิ่นไม่น้อยกว่า 10 ปี ด้วยภูมิปัญญา

แพทย์แผนไทย ซึ่งรับรองไว้ตั้งแต่วันที่ 27 พฤศจิกายน 2562 ซึ่งเอกสารก็ถูกต้อง

ครบถ้วนนะครับ ไม่ทราบว่ามีสมาชิกท่านใดจะสอบถามเพิ่มเติมอีกหรือไม่ครับ

 -ไม่มี-

เมื่อไม่มีสมาชิกท่านใดสอบถามเพิ่มเติม ผมจะขอมติที่ประชุมนี้ว่าท่านใดเห็นสมควร

ให้ความเห็นชอบรับรองหมอพื้นบ้านที่มีความรู้ความสามารถ ราย นางดวงใจ ทองมาก

โปรดยกมือครับ

**มติที่ประชุม ที่ประชุมมีมติเป็นเอกฉันท์ให้ความเห็นชอบรับรองหมอพื้นบ้านที่มีความรู้**

**ความสามารถ ราย นางดวงใจ ทองมาก**

**ระเบียบวาระที่6** **เรื่อง อื่นๆ**

นายฉลาด สายแก้ว มีสมาชิกท่านใดจะเสนอเรื่องอื่น ๆ ต่อที่ประชุมหรือไม่ เชิญครับ

ประธานสภาเทศบาล

นายพินิจ เพชรน่าชม เรียนท่านประธานและสมาชิกสภาเทศบาลทุกท่าน ผมมีเรื่องที่จะนำเสนอ

นายกเทศมนตรี ต่อที่ประชุมสภาเพื่อให้สมาชิกได้รับทราบคือ ตามที่เทศบาลตำบลโป่งน้ำร้อนได้รับ

 รถดับเพลิงชนิดเคมีโฟม จากกรุงเทพมหานคร เพื่อที่จะนำมาปรับปรุงเป็นรถเทรลเลอร์

 สำหรับขนย้ายรถแบ๊คโฮ ตอนนี้ผมได้ประสานงานกับผู้รับจ้างแล้ว ราคาของเทรลเลอร์

 150,000บาท และราคาของหางสำหรับยกขึ้นลงอีก 85,000บาท รวม 235,000บาท

 ส่วนสีรถนั้นเราจะใช้สีเดิมคือสีเหลือง เพราะถ้าเราทำเรื่องเปลี่ยนสีก็จะมีปัญหาเวลาต่อ

ทะเบียน จึงขอนำเสนอสภาเพื่อทราบต่อไปครับ

นายฉลาด สายแก้ว ตามที่ท่านนายกได้นำเสนอเรื่องการปรับปรุงรถดับเพลิงชนิดเคมีโฟม

ประธานสภาเทศบาล เพื่อที่จะนำมาปรับปรุงเป็นรถเทรลเลอร์สำหรับขนย้ายรถแบ๊คโฮนั้นมีสมาชิกท่านใดจะ

สอบถามรายละเอียดเพิ่มเติมหรือไม่ครับ

 -ไม่มี-

 ถ้าไม่มีสมาชิกท่านใดสอบถามเพิ่มเติม ก็ถือว่าสมาชิกทุกท่านรับทราบนะครับ

 (สมาชิกรับทราบ)

 มีสมาชิกท่านใดจะเสนอเรื่องอื่นๆ หรือมีข้อซักถามคณะผู้บริหารหรือไม่ครับ

**คณะผู้บริหาร คณะผู้บริหารนำเสนอผลการปฏิบัติงาน รวมทั้งปัญหาและอุปสรรค**

 **ต่างๆในการดำเนินงาน สมาชิกสอบถามการดำเนินงาน และคณะผู้บริหารตอบข้อ**

 **ซักถามต่างๆของสมาชิกสภาเทศบาล**

**มติที่ประชุม สมาชิกรับทราบรายงานผลการดำเนินงานของคณะผู้บริหาร**

นายฉลาด สายแก้ว เมื่อไม่มีสมาชิกท่านใดเสนอญัตติอื่นใดต่อสภาเทศบาลอีก ประกอบกับหมดประธานสภาเทศบาล เรียบวาระการประชุมแล้ว ผมขอขอบพระคุณสมาชิกสภาเทศบาล และผู้เข้าร่วม

ประชุมทุกท่านที่เข้าร่วมประชุมโดยพร้อมเพรียงกัน ผมขอปิดการประชุม ณ บัดนี้

**เลิกประชุม** เวลา 12.00 น.

ลงชื่อ เศกสรรค์ แก้วเชื้อ เลขานุการสภาเทศบาล

 (นายเศกสรรค์ แก้วเชื้อ)

 ปลัดเทศบาลตำบลโป่งน้ำร้อน

คณะกรรมการตรวจรายงานการประชุมได้ร่วมกันตรวจรายงานการประชุมครั้งนี้ เมื่อวันที่

8 มิถุนายน 2563 เห็นว่าถูกต้องเรียบร้อย

ลงชื่อ สหชาติ เรี่ยมทอง ประธานกรรมการ

 ( นายสหชาติ เรี่ยมทอง)

 ลงชื่อ ไพบูลย์ เมทา กรรมการ

 (นายไพบูลย์ เมทา)

 ลงชื่อ สมพงษ์ ศรีหนูขำ กรรมการและเลขานุการ

 (นายสมพงษ์ ศรีหนูขำ)

สภาเทศบาลตำบลโป่งน้ำร้อน ได้มีมติรับรองรายงานการประชุมสภาเทศบาลตำบลโป่งน้ำร้อนสมัยสามัญ สมัยที่ 2 ประจำปี พ.ศ. 2563 เมื่อวันที่ 13 สิงหาคม 2563

ลงชื่อ ฉลาด สายแก้ว ประธานสภาเทศบาล

 (นายฉลาด สายแก้ว)